**ELŐTERJESZTÉS**

**Körmend Város Önkormányzata Képviselő-testülete 2018. június 28-i ülésére**

**Tárgy:** Körmend és Mikrotérsége Köznevelési Intézményfenntartó Társuláshoz való csatlakozási szándék megtárgyalása

Tisztelt Képviselő-testület!

Körmenden a bölcsődét a Körmend és Mikrotérsége Köznevelési Intézményfenntartó Társulás tartja fenn. A Társulás fenntartja továbbá a körmendi és az egyházashollósi, molnaszecsődi óvodákat is.

A Társulás tagjai:

Döbörhegy Község Önkormányzata (Döbörhegy, Fő u. 60. 9914)

Döröske Község Önkormányzata ( Döröske, Fő u. 30. 9913)

Egyházashollós Község Önkormányzata (Egyházashollós, Kossuth L. u. 11. 9781)

Katafa Község Önkormányzata (Katafa, Kossuth Lajos u. 11. 9915)

Körmend Város Önkormányzat (Körmend, Szabadság tér 7. 9900);

Magyarnádalja Községi Önkormányzat (Magyarnádalja, Petőfi S. u. 29./A 9909);

Magyarszecsőd Község Önkormányzat (Magyarszecsőd, Fő u. 9911);

Molnaszecsőd Község Önkormányzata (Molnaszecsőd, Petőfi S. u. 86. 9912);

Nagymizdó Községi Önkormányzat (Nagymizdó, Fő u. 79. 9913);

Pinkamindszent Községi Önkormányzata (Pinkamindszent, Fő u. 98. 9922);

Szarvaskend Községi Önkormányzat (Szarvaskend, Fő u. 32. 9913);

Vasalja Községi Önkormányzat (Vasalja, Deák F. u. 1. 9921)

Nádasd, Daraboshegy, Halogy, Hegyháthodász, Hegyhátsál és Csákánydoroszló Községek Önkormányzatai jelezték, hogy csatlakozni kívánnak a Társuláshoz a bölcsődei feladatellátás tekintetében.

A csatlakozás elfogadásáról a Társulási tanács dönt, de előzetesen azt a tagönkormányzatoknak is jóvá kell hagyniuk.

Kérem, hogy támogassa a Képviselő-testület Nádasd, Daraboshegy, Halogy, Hegyháthodász, Hegyhátsál és Csákánydoroszló Társuláshoz való csatlakozását a bölcsődei feladatellátás tekintetében. A társulási megállapodás emiatti módosításának tervezetét csatoljuk az előterjesztéshez.

A csatlakozni kívánó Önkormányzatok kérése az, hogy a csatlakozást lehetőség szerint minél hamarabb tegye lehetővé számukra a Társulás, hogy a gyermekek bölcsődei ellátása így minél hamarabb biztosított legyen. Ha ezt a kérést nem támogatná a Társulás, akkor a jogszabályok értelmében csak 2019. január 1-étől lenne lehetőség a Társuláshoz való csatlakozásra.

Kérem a Testületet, hogy az alábbi határozati javaslatot elfogadni szíveskedjék:

**HATÁROZATI JAVASLAT**

1. Körmend Város Önkormányzata Képviselő-testülete jóváhagyja azt, hogy Nádasd, Daraboshegy, Halogy, Hegyháthodász, Hegyhátsál és Csákánydoroszló Község Önkormányzatai csatlakozzanak a Körmend és Mikrotérsége Köznevelési Intézményfenntartó Társuláshoz (Körmend, Szabadság tér 7.) kizárólagosan a bölcsődei feladatellátás társulásban történő ellátására.
2. Körmend Város Önkormányzata Képviselő-testülete kezdeményezi a Körmend és Mikrotérsége Köznevelési Intézményfenntartó Társulás előtt azt, hogy a Társulás vegye fel tagjai sorába kizárólagosan a bölcsődei feladatellátás vonatkozásában Nádasd, Daraboshegy, Halogy, Hegyháthodász, Hegyhátsál és Csákánydoroszló Község Önkormányzatát.
3. Körmend Város Önkormányzata Képviselő-testülete jóváhagyja a Nádasd, Daraboshegy, Halogy, Hegyháthodász, Hegyhátsál, Csákánydoroszló Község Önkormányzatának a Körmend és Mikrotérsége Köznevelési Intézményfenntartó Társuláshoz való csatlakozása miatt szükségessé vált társulási megállapodásnak és a társulás alapító okiratának a módosítását, ill. a módosítással egybeszerkesztett alapító okiratot az előterjesztéshez mellékeltek szerint.

**Bebes István**

**polgármester**